Αδριανίδα φυλή

Με την ονομασία Αδριανίς (αρχαία ελληνικά: Ἀδριανίς) ή Αδριανίδα φυλή (σύγχρονα ελληνικά) για την φυλή και Αδριανίδα (γενική Αδριανίδος) για την περιοχή και με το όνομα (άρθρο: ο) Αδριανιεύς ή Αδριανίδης (αρχαία ελληνικά: Ἀδριανιεύς) ή  (άρθρο πληθυντικού: οι) Αδριανιείς ή Αδριανίδες (αρχαία ελληνικά: Ἀδριανιείς ή Ἀδριανίδαι), για τα μέλη της φυλής και τους κατοίκους της περιοχής αυτής, αναφέρεται μια από τις πρόσθετες φυλές της Αρχαίας Ελλάδας και της αρχαίας Αττικής, η οποία ήρθε να συμπληρώσει τις προηγούμενες φυλές της Αρχαίας Αθήνας, οι κάτοικοι της οποίας κατοικούσαν στην ομώνυμη περιοχή της Αδριανίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.

Ονομασία

Η Αδριανίδα, πήρε το όνομά της σε απόδοση τιμής προς τον Ρωμαίο αυτοκράτορα Αδριανό και ιδρύθηκε περί το 126/127. Με την ίδρυση αυτής της φυλής οι ως τότε 12 φυλές (οι αρχικές δέκα που είχε ιδρύσει ο Κλεισθένης, καθώς και οι: Πτολεμαΐς και Ατταλίς), κατά την πέμπτη περίοδο της αρχαίας Βουλής, από το 126/127 ως τον 3ο αιώνα, έγιναν συνολικά 13 φυλές.

Στην Αδριανίδα φυλή εκτός από τους δήμους που αποδόθηκαν από τις προγενέστερες φυλές, δημιουργήθηκε ένας ακόμα, ο Δήμος Αντινοείων, (οι δημότες: Αντινοείς) προς τιμήν του αγαπημένου του Αδριανού, του Αντίνοου.

Οι δήμοι Αδριανίδος 
Η φυλή Αδριανίς, με βάση τη νέα διοικητική διαίρεση που ακολούθησε μετά από αυτήν του Κλεισθένη, είχε κατανεμηθεί σε διάφορες περιοχές, που καταλάμβαναν οι δήμοι, και έφεραν τις ονομασίες: 

 Αντινοείς, ο δημότης Αντινοεύς,
 Αφίδναι ή Άφιδνα, ο δημότης Αφιδναίος. Η ακρόπολη των αρχαίων Αφιδνών βρίσκεται στην θέση Κοτρώνι, κοντά στο σημερινό Καπανδρίτι.
 Βήσα ή Βήσσα, ο δημότης Βησσαίος,
 Δαιδαλίδαι, ο δημότης Δαιδαλίδης,
 Ειτέα ή Ιταία ή Ιτέα, ο δημότης Ειτεαίος ή Ιτεαίος ή Ιταίος,
 Ελαιούς, ο δημότης Ελαιούσιος,
 Θρία ή Θριώ, ο δημότης Θριάσιος,
 Όα, ο δημότης Όαθεν (προέρχεται από την Όα), 
 Οινόη, ο δημότης Οινοαίος. Σήμερα γνωστή ως Νοινόη. 
 Παμβωτάδαι ή Παμβοτάδαι, ο δημότης Παμβωτάδης ή Παμβοτάδης, 
 Σκαμβωνίδαι, ο δημότης Σκαμβωνίδης,
 Τρικόρυνθος ή Τρικόρυνθον ή Τρικόρυθος, ο δημότης Tρικορύσιος,
 Φηγαία,  ο δημότης Φηγαιεύς,

Η συμμετοχή των δήμων στην αρχαία Βουλή 
Η Αδριανίδα φυλή δημιουργείται, το 126/127, με το ίδιο καθεστώς που χρησιμοποιήθηκε προγενέστερα για τη δημιουργία των  προηγούμενων πρόσθετων φυλών: Κάθε φυλή συνεισφέρει από ένα δήμο και επίσης ένας νέος δήμος, οι Αντινοείς, δημιουργείται προς τιμήν του αγαπημένου του Αδριανού, του Αντίνοου. Συνεπώς υπάρχουν πλέον 13 φυλές. 

Η αντιπροσωπευτική ποσόστωση των εκπροσώπων - βουλευτών των δήμων της Αδριανίδας (στον παρακάτω πίνακα) αποδεικνύει τη συμμετοχή των δήμων της φυλής αυτής, τις δυο πρώτες, αλλά και κατά τη τρίτη περίοδο (224/223 – 201/200 π.Χ.), ενώ η ίδια η έκφραση της φυλής, εμφανίζεται πλέον από την πέμπτη περίοδο (126/127 – 3ος αιώνας) της διακυβέρνησής της, μέσω της αρχαίας αθηναϊκής Βουλής και της Εκκλησίας του δήμου. Από την περίοδο αυτή δεν υπάρχουν περισσότερες ποσοστώσεις στους δήμους που έχουν 40-50 μέλη της Βουλής, ανά φυλή. Η Αττική βρίσκεται πλέον υπό ρωμαϊκή κατοχή. 

 Οι πιο μεγάλοι από τους δήμους της Αδριανίδας ήταν: Αφίδναι, Θρία, Οινόη και Τρικόρυνθος.

Ἀδριανίς

Δείτε επίσης 
 Αρχαία Αθήνα

Παραπομπές - σημειώσεις

Πηγές 
 Δανιήλ ο Μάγνης, "Λεξικόν Ιστορικομυθικόν και Γεωγραφικόν, συντεθέν υπό Δανιήλου Δημητρίου Μάγνητος του εκ του Πηλίου όρους εκ κωμοπόλεως Αγίου Λαυρεντίου, εις χρήσιν της ελληνικής νεολαίας". Εκ της Ελληνικής τυπογραφίας Φραγκίσκου Ανδρεώλα. Εν Βενετία 1834. Lexikon historikomythikon kai geographikon (etc.)(Historisch-mythologisches und geographisches Worterbuch etc.) neograece, Daniel Demetrios Magnes, Andreola, 1834.
 Στέφανος Βυζάντιος, «Εθνικών», Έκδοση 1839: Stephanus (Byzantius), Anton Westermann: “Stephani Byzantii Ethnikōn quae supersunt”, Sumptibus et typis B.G. Teubneri, Λειψία 1839.
 Σκαρλάτος Βυζάντιος, "Λεξικόν Επίτομον των εν τοις Ελλήσι συγγραφεύσιν απαντωμένων κυρίων ονομάτων, συντεθέν μεν υπό Σκαρλάτου Δ. του Βυζαντίου. Εκδοθέν δε στερεοτύπως υπό Ανδρέου Κορομηλά". Εκ της τυπογραφίας Ανδρέου Κορομηλά. Εν Αθήναις 1852.

Ξενόγλωσσες

Fine, John V. A. The Ancient Greeks: A critical history (Harvard University Press, 1983). ISBN 0-674-03314-0.
Hornblower, Simon, and Anthony Spawforth, ed., The Oxford Classical Dictionary (Oxford University Press, 2003). ISBN 0-19-866172-X.
Meritt, B. D. The Athenian Year. Berkeley, 1961.
Suzanne, Bernard (1998).  plato-dialogues.org, "Attic Tribes and Demes". Accessed August 1, 2006.

Φυλές της αρχαίας Αθήνας